stanford-oval/wikipedia huggingface dataset:
מוחמד מנאע
ראש המועצה המקומית מג'ד אל כרום 1978 - 1993

ב-7 בנובמבר 1978 נבחר מוחמד מנאע לראשונה לראשות המועצה המקומית מג'ד אל כרום ברוב קולות של 83.5%.
ב־25 באוקטובר 1983 נבחר לקדנציה שנייה.
ב־28 בפברואר 1989 נבחר לקדנציה שלישית.
בתפקיד ראש המועצה הוא הטביע חותמו באופן בולט על היישוב, אופיו והתפתחותו.
בין יתר פעולותיו:
הרחיב את תחום השיפוט ל-9,252 דונם,
אושרה תוכנית המתאר הראשונה של היישוב,
הקים את בית הספר התיכון "אל שאג'ור",
הקים בית ספר חטיבת הביניים,
נבנה האגף הצפוני של הבית בספר היסודי עומר בן אל-ח'טאב,
הספרייה העירונית,
אולם הספורט שהיה בין הראשונים במגזר הערבי,
מגרש כדור הרגל העירוני,
הקמת מערכת הביוב והניקוז הראשונה ביישוב,
העברת כביש 85 דרומה מהיישוב וסיפוח שטח של כ־300 דונם לתחום היישוב לצורך פיתוחו.
תקופה כהונתו התאפיינה בפיתוח מסיבי של היישוב בכל התחומים, חינוך, ספורט, תכנון ובניה, פעילות תרבות ופנאי,
בסיום תקופת כהונתו הראשונה לא היה אף מבנה שכור על ידי המועצה.
ראש המועצה המקומית מג'ד אל כרום 2009 - 2013

לאחר סיום כהונתו הראשונה, המועצה המקומית מג'ד אל כרום, נקלעה לקשיים כספיים כבירים ולהיעדר ניהול תקין. בשל כך הוחלט על ידי הממשלה בשנת 2003 על איחוד היישובים בענה, דייר אל-אסד, מג'ד אל כרום תחת מועצה מקומית משותפת בשם אלשג'ור, לצורך הבראתם מהגרעון.
אך בנובמבר 2008 אישרה הכנסת חוק המבטל את האיחוד. החל מ-1 בדצמבר 2008, שב המצב לקדמותו.
בבחירות חדשות למועצות המקומיות הנפרדות שהתקיימו ב-18 באוגוסט 2009, התמודד מוחמד מנאע לראשות המועצה לאחר לחץ ציבורי מהתושבים להתמודד על מנת להחזיר עטרה ליושנה ליישוב, ובכך נבחר מוחמד מנאע לתפקיד ראש המועצה מג'ד אל כרום לקדנציה רביעית.
בבחירות לרשויות המקומיות שהתקיימו באוקטובר 2013, החליט מוחמד מנאע לאחר עשייה של 50 שנה בתפקיד ציבורי, לא להתמודד לראשות המועצה, ופעל לאחווה ואחדות בין המועמדים הצעירים, ואף יזם מהלך אחדות בין המועמדים בכך שהגיע ביחד עם שאר המועמדים אצל על כל מועמד באספה הכללית שקיים במהלך תקופת הבחירות.
הערות שוליים

↑  תוצאות הבחירות לשנת 1978, ילקוט פרסומים 2492 מיום 15.12.1978 עמוד 466 http://www.nevo.co.il/law_html/Law10/YALKUT-2492.pdf
↑  2=תוצאות הבחירות לשנת 1983, ילקוט פרסומים 2492 מיום 15.12.1978 עמוד 466 http://www.nevo.co.il/law_html/Law10/YALKUT-2492.pdf
↑  3=תוצאות הבחירות לשנת 1989, ילקוט פרסומים 2492 מיום 15.12.1978 עמוד 466 http://www.nevo.co.il/law_html/Law10/YALKUT-2492.pdf
↑  4=بمبادرة ابو العز..كافة المرشحين سيحضرون اجتماعات بعضهم البعض. http://www.mjdna.com/Article.php?ID=9232
מוחמד מירמוחמדי

סעיד מוחמד מירמוחמדי (בפרסית: سید محمد میرمحمدی;‏ 1948 – 2 במרץ 2020) היה פוליטיקאי איראני, ששימש כיועץ בכיר של המנהיג העליון באיראן, אייתוללה עלי ח'אמנאי, וחבר במועצה לאבטחת אינטרס המשטר. הוא היה חבר הפרלמנט האיראני וייצג את העיר קום. מוחמד היה חבר במועצה המרכזית של מפלגת הרפובליקה האסלאמית, ראש המטה לנשיאות בתקופת נשיאותיהם של עלי חמינאי ואכבר האשמי רפסנג'אני, ומזכ"ל מפלגת התרבות האיסלאמית.
ראשית חייו

מוחמד נולד בשנת 1949 בקום, איראן. הוא היה אחיינו של איש הדת הבכיר מוסא שובאירי זנג'אני.
קריירה

מוחמד מונה על ידי המנהיג העליון של איראן, עלי חמינאי, כחבר המועצה לאבטחת אינטרס המשטר באוגוסט 2017.
מותו

מוחמד מת ממחלת הקורונה ב-2 במרץ 2020, ערב יום הולדתו ה-71, מה שהופך אותו לגורם הבכיר ביותר בהנהגת איראן שמת מהנגיף. אמו מתה גם מהנגיף.
הערות שוליים

↑  "Expediency Council member Mohammad Mirmohammadi dies". Tehran Times (באנגלית). 2 במרץ 2020. {{cite news}}:  (עזרה)
↑  IFP Editorial Staff (2 במרץ 2020). "One More Iranian Official Dies of COVID-19". Iran Front Page (באנגלית). {{cite news}}:  (עזרה)
↑  Bostock, Bill (3 במרץ 2020). "A member of the inner circle of Iran's Supreme Leader died of the coronavirus, as the country records more deaths than anywhere outside China". Business Insider. {{cite news}}:  (עזרה)
↑  Raymond, Adam K. (2 במרץ 2020). "A Top Iranian Government Official Has Died of Coronavirus". Intelligencer (באנגלית אמריקאית). {{cite news}}:  (עזרה)
↑  יועץ לחמינאי מת מקורונה, אירופה מציעה סיוע, באתר ynet, 2 במרץ 2020
מטנדראן

| --- | --- |

 מידע כללי
 סוג:  ארכיון, אמנות, מחקר, היסטוריה
 על שם:  מסרופ משטוץ 
 כתובת:  building of Matenadaran 
 מיקום:  53 שדרת משטוטס ירוואן, ארמניה
 מדינה:  ארמניה 
 מבקרים בשנה:  50,000
 מנהל:  הרצ'יה טמראזיאן
 אוצר ראשי:  גוורק טר-ורטניאן
 הקמה ובנייה
 תקופת הבנייה:  ?–1921
 תאריך פתיחה רשמי:  March 3, 1959
 אדריכל:  מארק גריגוריאן ארתור מסצ'יאן (מכון המחקר)
 קואורדינטות:  40°11′31″N 44°31′16″E﻿ / ﻿40.19207°N 44.52113°E﻿ / 40.19207; 44.52113
 matenadaran.am
 he
 
מכון מסרוב משדוץ לכתבי יד עתיקים (בארמנית: Մեսրոպ Մաշտոցի անվան հին ձեռագրերի ինստիտուտ), המכונה גם מטנדראן (մատենադարան), הוא מאגר של כתבי יד עתיקים, מכון מחקר, ומוזיאון בירוואן, ארמניה. הוא מחזיק באחד האוספים העשירים ביותר בעולם של כתבי יד וספרים מימי הביניים, העוסקים במגוון רחב של נושאים, כולל תאולוגיה, פילוסופיה, היסטוריה, רפואה, ספרות, היסטוריה של האמנות, וקוסמוגרפיה, בארמנית ובשפות רבות אחרות. המטנדראן מחזיק ביותר מ-300,000 ספרים, 17,000 כתבי יד עתיקים, ו-30,000 מסמכים אחרים.
היסטוריה

האזכור הראשון של המונח מטנדראן, שפירושו "מאגר כתבי יד" בארמנית, נרשם בכתביו של ההיסטוריון מן המאה החמישית לספירה, גאזאר פרפצי, אשר ציין את קיומו של כזה מאגר בקתדרלת אצ'מיאדזין, שם טקסטים בשפה היוונית והשפה ארמנית נשמרו. אחרי זה, המקורות הם במידה רבה חסרים לגבי מעמד המאגר.
אלפי כתבי יד בארמנית הושמדו במהלך המאות 10–15 במהלך פלישות טורקיות-מונגוליות. על פי היסטוריון ימי הביניים הארמני סטפנוס אורבליאן, הסלג'וקים הטורקים היו אחראים על שריפת מעל ל-10,000 כתבי יד ארמניים בבגהברד ב-1170. ב-1441, המטנדראן בסיס, עיר הבירה לשעבר של ממלכת קיליקיה הארמנית, הועבר לאצ'מיאדזין ולמנזרים אחרים בקרבת מקום. כתוצאה מכך שארמניה הייתה תמיד שדה קרב בין שתי מעצמות גדולות, המטנדראן ב אצ'מיאדזין נשדד ונבזז מספר פעמים, ופעם האחרונה ב-1804.
הסיפוח של מזרח ארמניה לתוך האימפריה הרוסית, בשליש הראשון של המאה ה-19 סיפק אקלים יציב יותר למען שימור של שאר כתבי היד. לפיכך, "עידן חדש התחיל עבור מטנדראן אצ'מיאדזין. עובדי התרבות הארמנית רכש כתבי יד חדשים וסידרו אותם בביטחון מוגבר". בעוד שבשנת 1828 האוצרים של המטנדראן קיטלגו אוסף של רק 1,809 כתבי יד, ב-1914 האוסף עלה לכדי 4,660 כתבי יד. עם פרוץ מלחמת העולם הראשונה, כל כתבי היד נשלחו למוסקבה למשמרת והוחזקו שם במשך תקופת המלחמה.
ייסוד

ב-17 בדצמבר 1920, אוסף הספרים וכתבי היד שהוחזק במטה של הכנסייה האפוסטולית הארמנית באצ'מיאדזין הוחרם על ידי הבולשביקים. בצו שהוצא על ידי אלכסנדר מייסניקיאן ב-6 במרץ 1922, כתבי היד שנשלחו למוסקבה הוחזרו לארמניה. בשילוב עם אוספים אחרים, הם הוכרזו נכס של המדינה ב-17 בדצמבר 1929. ב-1939, האוסף הועבר לירוואן ואוחסן בספריית אלכסנדר מייסניקיאן הממלכתית. לבסוף, ב-3 במרץ 1959, מועצת השרים של ארמניה הסובייטית הצביעה בתמיכה לייסוד מכון לשימור כתבי היד בבניין חדש אשר הוקם, ואשר נקרא על שם הקדוש מסרוב משדוץ, היוצר של האלפבית הארמני, ב-1962. בשנת 1954, האקדמאי הארמני לבון חצ'יקיאן מונה כמנהל המטנדראן.
המטנדראן תוכנן על ידי האדריכל מארק גריגוריאן. הוא ממוקם צפונית למרכז העיר, למרגלות גבעה קטנה. הבנייה החלה ב-1945, והושלמה ב-1957. החלק החיצוני נבנה מאבני בזלת, אך חלקי הפנים עשויים מחומרים אחרים כגון שיש. ב-1960, הוצבו בו פסלים של חוקרי ההיסטוריה הארמנית, טורוס רוזלין, גרגור טטבאצי, אנניה שירקאצי, מובסס חורנאצי, מחיטאר גוש, ופריק. הפסלים של מסרופ משטוטס ותלמידו ממוקמים מתחת לטרסה של הבניין הראשי.
ב-14 במאי 2009, ביום השנה החמישים של הקמת מטנדראן, פקידי המדינה והכנסייה הארמנית ערכו טקס הנחת אבן הפינה של בניין מכון מחקר, שנבנה בסמוך למטנדראן. הבנייה הסתיימה ב-2011, ונעשתה על ידי האדריכל ארתור מסצ'יאן, שהחל לעבוד על העיצוב של הבניין החדש בסוף שנות ה-1980.
מטרות

המטרות העיקריות של מטנדראן הן 1) שימור, שחזור, ורפרודוקציה של כתבי יד; 2) רכישת כתבי יד; 3) ארגון וקיטלוג של כתבי יד ארמניים; ו-4) הפצה ופרסום של כתבי יד ארמנים משמעותיים מבחינה היסטורית בשפות אחרות מאשר ארמנית. ב-1941, החל המכון להוציא לאור כתב עת רשמי, "בנבר מטנדראני", אשר מלווה באבסטרקטים ברוסית וצרפתית.
אוסף מטנדראן

המטנדראן מחזיק אוסף של כמעט 17,000 כתבי יד ו-30,000 מסמכים אחרים אשר מכסים מגוון רחב של נושאים כגון תאולוגיה, פילוסופיה, היסטוריוגרפיה והיסטוריה, גאוגרפיה, דקדוק, אמנות ותולדות האמנות, רפואה ומדע. בעשורים הראשונים של השלטון הסובייטי, האוסף נוצר במידה רבה מכתבי יד שנשמרו במבנים כנסייתיים באזורים ההיסטוריים אזורים של וספורקאן (מזרח טורקיה, מחוז ואן) וטארון (צפון-מזרח טורקיה), בבתי ספר, מנזרים וכנסיות בארמניה ובשאר ברית המועצות (כמו אלה הממוקמים בנחיצ'באן החדשה ובסמינריון הנרסיסי בטביליסי), ממכון לזרוב לשפות מזרחיות במוסקבה, ומההעליונות של הכנסייה הארמנית האפוסטולית בתבריז, מהכפר דרשאמב באיראן, כמו גם מאוספים אישיים שניתנו על ידי תורמים פרטיים. בנוסף לאוסף כתבי היד הארמנים, למטנדראן יש אוסף גדול של מסמכים היסטוריים המונים מעל 2,000 בשפות כמו ערבית, פרסית, עברית, יפנית וגם רוסית. אוסף המטנדראן של כתבי יד עתיקים נרשם על ידי אונסק"ו בתוכנית זיכרון עולם בשנת 1997 מתוך הכרה במשמעותו לעולם.
אוסף מטנדראן > האוסף הארמני

האוסף הארמני של המטנדראן הוא עשיר בכתבי יד העוסקים בכל התחומים של מדעי הרוח, אבל במיוחד היסטוריוגרפיה ותאולוגיה/פילוסופיה. כתביהם של היסטוריונים קלאסיים ושל ימי הביניים, מובסס חורנאצי, יגישה ואריסטאקס לסטיברצי נשמרים בו, וכך גם כתבים משפטיים, פילוסופיים ותאולוגים של דמויות ארמניות בולטות אחרות. הכתבים של גרגור נרקאצי ונרסס שנורהאלי שנשמרו במטנדראן מהווים את אבן הפינה של הספרות הארמנית של ימי הביניים.
האוסף הארמני כולל גם 2,500 כתבי יד מאוירים, אשר כוללים דוגמאות בולטות כמו הבשורה האצ'מיאדזינית (989) בשורות מוגני (1060). כתב יד בולט נוסף הוא אוסף הדרשות של מוש, שנכתב בשנים 1200–1202 במנזר אבאק בירזנקה (ארזינג'אן המודרנית), אשר מידותיו 55.3 ס"מ על 70.5 ס"מ, שוקל 27.5 ק"ג, ומכיל 603 דפי קלף מעור עגל. הספר נמצא על ידי שתי נשים ארמניות במנזר ארמני נטוש באימפריה העות'מאנית במהלך מלחמת העולם הראשונה, בתקופת רצח העם הארמני. מכיוון שהוא היה כבד, הן חילקו אותו לשניים, עטפו וקברו חצי אחד ואת השני נשאו עמן לגאורגיה. כמה שנים מאוחר יותר, שוטר פולני מצא את החצי שנקבר, ומכר אותו לקצין בבאקו. הוא בסופו של דבר מצא את דרכו לארמניה ושני החצאים אוחדו.
ב-2017 יצא קטלוג של יותר מ-300 כתבי יד מתוך מה שנקרא "האוסף החדש", מסמכים מן המאה ה-11 ועד המאה ה-19.
פרט מתוך כתב יד
הגדרות של הפילוסופיה, המאה ה-5–6
כתב יד, איור פרט
לקריאה נוספת

(in Armenian) Abgaryan, Gevork V. Մատենադարան (Matenadaran). Yerevan: Armenian State Publishing House, 1962.
הערות שוליים

↑  New World Encyclopedia
1 2  The Matenadaran Publishes New Volume of Catalogue of Armenian Manuscripts, AGBU, SEPTEMBER 14, 2017
↑  (in Armenian) Chookaszian, Babken L. and Levon Zoryan. «Մատենադարան» (Matenadaran). Armenian Soviet Encyclopedia. Yerevan: Armenian Academy of Sciences, 1981, vol. 7, pp. 284-286.
↑  Anon. "The History of Matenadaran." Virtual Matenadaran. Accessed April 27, 2009.
↑  Hakobyan, Sona. "Groundbreaking ceremony for a new building of Matenadaran." Radiolur. May 14, 2009. Accessed May 15, 2009.
↑  Ritter, Lawrence. "The Matenadaran, from copyist monks to the digital age (אורכב 11.11.2009 בארכיון Wayback Machine)." UNESCO. № 5, May 24, 2007. Accessed May 3, 2009.
↑  Anon. "Scientific Research Institute of Old Manuscripts Matenadaran after St. Mesrop Mashtotz ." International Exhibition of Calligraphy. Accessed May 15, 2009.
↑  "Mashtots Matenadaran ancient manuscripts collection". UNESCO Memory of the World Programme. נבדק ב-8 ביוני 2015. {{cite web}}:  (עזרה)
↑  Anon. "The Heritage: Literature." Virtual Matenadaran. Accessed May 15, 2009.
↑  "UNESCO Memory of the World Register Nomination Form - The Mashtots Matenadaran Ancient Manuscripts Collection" (PDF). נבדק ב-2013-09-14.
↑  Chahin, Mack (2001). The Kingdom of Armenia. London: Routledge Curzon. p. 226. ISBN 0-7007-1452-9.
| --- | --- |
בקרת זהויות :  NLI: 987007265164005171  BIBSYS: 97029125  BnF: cb121808939 (data)  CiNii: DA08413285  GND: 80465-4  ISNI: 0000 0001 0945 5966  LCCN: n80144915  NKC: ko2004226870  NLA: 36577508  RERO: 02-A000111650  SUDOC: 228276306  ULAN: 500311989  VcBA: 494/17452  VIAF: 153334639   WorldCat (עם VIAF): 153334639 
מדרגות ליד הכניסה מובילות אל הקומה העליונה של מטנדראן
האגף החדש של מטנדראן. הבניין נפתח בשנת 2011, והוא נועד לשמש מכון מחקר (אדריכל: ארתור מסצ'יאן)
ביאור (כתב יד מס' 197) מבשורת המטנדראן (1287).
מונוציט

| --- | --- |

 שיוך:  מערכת הפגוציטים החד-גרעיניים 
 מזהים
 לטינית (TA98):  monocytus 
 טרמינולוגיה היסטולוגיקה:  H2.00.04.1.02010 
 FMA:  62864 
 קוד MeSH:  A11.118.637.555.652 
 מזהה MeSH:  D009000 
 מערכת השפה הרפואית המאוחדת:  C0026473 
 
מונוציטים (באנגלית: Monocytes) הם תאים השייכים למערכת החיסון. המונוציטים זורמים בדם ובולעים פתוגנים, אך הם בעיקר ידועים כתאי-האם של המקרופאג'ים, התאים הבלעניים החשובים ביותר במערכת החיסון; כשמונוציט נודד מהדם אל רקמה כלשהי הוא עובר התמיינות והופך למקרופאג'. המונוציטים מהווים אם כן את אחד משלושת סוגי הפגוציטים במערכת החיסון.
תאי מערכת החיסון. התאים הכחולים מהווים את מערכת החיסון המולדת, והאדומים - את מערכת החיסון הלומדת. התאים המוקפים במסגרת צהובה הם פגוציטים. חץ סגול מציין שתא המוצא הופך, או מתמיין, לתא היעד.
המונוציטים הם תאי הדם הלבנים הגדולים ביותר, והם גדולים פי שניים עד שלושה לערך מתאי דם אדומים; קוטרם נע בין 15 ו-25 מיקרומטר. אורך חייהם ארוך מאוד ומגיע למספר חודשים אבל הם נשארים בדם רק שלושה ימים. מהדם הם יוצאים לרקמות השונות, והופכים בהן למקרופאג'ים (או לתאים דנדריטים, במקרה שהם מגיעים לעור או לריריות). שכיחות המונוציטים בדם נעה בין 4% ו-8% מסך כל תאי הדם הלבנים. למונוציטים גרעין תא גדול בצורת U. בשיטות שונות לצביעת תאים נצבעים המונוציטים באפור-כחול, ואילו הגרעין נצבע בסגול כהה.
המונוציטים הם אגרנולוציטים - הציטופלזמה שלהם אינה מכילה גרנולות הספציפיות להם, אלא רק גרנולות המשותפות לכלל תאי הדם הלבנים. זאת בניגוד לגרנולות הספציפיות המופיעות בציטופלזמה של תאי דם לבנים ממשפחת הגרנולוציטים - הנויטרופילים, האאוזינופילים והבאזופילים. המונוציטים נמשכים באופן כימוטקטי אל אתר הזיהום, בולעים חיידקים ופתוגנים אחרים וממסים אותם (פגוציטוזה). בנוסף הם בולעים תאים עצמיים הנגועים בנגיפים או בחיידקים תוך-תאיים.
כשמתרחש זיהום ברקמה כלשהי, חלה נדידה מסיבית של מונוציטים מהדם אל הרקמה. אותות כימיים המשתחררים בסביבת הזיהום גורמים למונוציטים לגדול מעט; כמות הליזוזומים בתוכם גדלה בצורה דרסטית, והם הופכים למקרופאגים (הליזוזומים אחראיים להמסת הפתוגן לאחר שהפגוציט בלע אותו).
מה לעשות?

"מה לעשות?" הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-23 באפריל 2013, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום. הוא נכתב על ידי יעל בדרשי, הולחן על ידי אינטרנשיונל והופק על ידי אלי אברמוב.
השיר הגיע למקום הראשון במצעד של מדיה פורסט.
רקע וכתיבה

השיר נכתב על ידי יעל בדרשי, הולחן על ידי דנה אינטרנשיונל והופק על ידי אלי אברמוב. במסגרת יצירת השיר, נלקחה דגימה מתוך "האמיני יום יבוא" של יפה ירקוני. בריאיון לנענע10 הצהירה אינטרנשיונל: "את יפה גיליתי אחרי שהתקשרה אלי פעם, סיפרה שהיא אוהבת אותי ובקשה שאתארח בערב מחווה שעשו לה ואשיר שיר שלה. התאהבתי בה ברגע שראיתי אותה... במדינה שלא כל כך יודעת לתת כבוד לאמנים הוותיקים שלה, יפה הייתה סמל לישראל היפה, העובדת והשמחה".
בהמשך לכך, התראיינה לוואלה! והצהירה: "את הרעיון לסמפול של יפה הביא אלי אברמוב שעבד בעבר גם עם יפה".
וידאו קליפ

האודיו הרשמי של השיר פורסם ב-24 באפריל 2013 והועלה לערוץ היוטיוב הרשמי של דנה אינטרנשיונל, עם עטיפת הסינגל עצמו.
נכון ליוני 2023 עומד מונה הצפיות של הקליפ על למעלה מ-100 אלף צפיות.
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד העברי השבועי של רשת ג' | 14 |  |
|  ישראל | רדיו אמצע הדרך | 4 |  |
|  ישראל | רדיו לב המדינה | 5 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 23 באפריל 2013 | הזרמת מוזיקה • הורדה דיגיטלית • תקליטור | NMC |  |
הערות שוליים

1 2 3 4 5  Dana International - Ma Laasot (What To Do), נבדק ב-2023-06-28
1 2  יובל אראל‏, מה לעשות עם דנה אינטרנשיונל?..., בבלוג של יובל אראל, מגזין מוזיקה ותרבות, 24 באפריל 2013
↑  niv the tool, המצעד השבועי של מדיה פורסט, באתר mediaforest-group
↑  יפה ירקוני - האמיני יום יבוא, נבדק ב-2023-06-28
1 2  דנה - "מה לעשות?"
| דנה אינטרנשיונל |
| --- | --- | --- |
| אלבומים • סינגלים • וידאוגרפיה • שירים | אלבומים • סינגלים • וידאוגרפיה • שירים |  |
| אלבומי אולפן | דנה אינטרנשיונל • אומפטמפה • איפיטמפה • מגנונה • חופשייה • יותר ויותר • החלום האפשרי • הכל זה לטובה |  |
| אלבומים אחרים | דיווה – האוסף • האלבום • אוסף הסינגלים • 101 כלבים דלמטים |  |
| ערכים קשורים | אירוויזיון 1998 • אירוויזיון 2011 • עופר ניסים • "דנה קמה" • "מחווה לדנה אינטרנשיונל" |  |
| דנה אינטרנשיונל – שירים |
| --- | --- | --- |
| דנה אינטרנשיונל | "פטה מורגנה" • "סמר-מר" • "מי שלא רוצה אותי" • "משחק הדמעות" • "No Alibi" • "ערוסה" • "Yes Sir, I Can Boogie" • "סעידה סולטנה" (2015) • "דנה אינטרנשיונל" • "ההצגה חייבת להמשך" |  |
| אומפטמפה | "לילה טוב אירופה" • "פטראנס" • "אני לא יכולה בלעדיך" • "ישנן בנות" • "Umpatampa" • "Qu'est-Ce Que C'est?" • "Right Now" •‏ "100% גבר" • "בתולה" • "Zomba" • "דרור יקרא" • "נוסעת לפטרה" |  |
| איפיטמפה | "אני רוצה לחיות" • "מי שלא רוקד עומד" • "פלאש גורדון" • "לילה טוב אירופה" • "דנה אינטרנשיונל" • "Qu'est-Ce Que C'est?" • "בתולה" |  |
| מגנונה | "מגנונה" • "Let Kiss" • "דון קיחוטה" • "יש בו אש" • "I'm Gonna Let" ‏• "Cinquemilla" • "מנפנפת" • "אות משמים" • "סיפור אהבתם של חס וחלילה" • "בוא" |  |
| דיווה – האוסף | "Power" • "שיר קדמשנתי (סקס אחר)" • "זמר שלוש התשובות" |  |
| חופשייה | "Dror Yikra (Traditional Prayer for Freedom)" •‏ "Free" • "מוכר הפרחים" • "Love Is All There Is" •‏ "Language of Love" • "עד סוף הזמן" • "La Vita è Bella" •‏ "Tease Me" •‏ "Glamorous" • "אני אוהבת" • "This Is the Night" •‏ "If You Don't Love Me The Way I Am" •‏ "Woman in Love" •‏ "Diva" |  |
| יותר ויותר | "ניצחתי" • "תן לחיות" • "אלף ימים של אהבה (קשר)" • "יותר ויותר" • "לקום בבוקר" • "אתה הורס" • "אתה הדי.ג'י. שלי" • "הרגשה טובה" • "שיר" • "בדרך אל החופש" • "הכל יהיה ורוד" • "ואחרי הכל" • "עד סוף הזמן" |  |
| החלום האפשרי | "עד היום" • "תחלום" • "תגיד לי, מי?" • "מכת חום (איי לה דיר לה דה דה)" • "החלום האפשרי" • "בסוף יהיה טוב..." • "רק לא היום" • "Gotta Move On" •‏ "Superman" • "סיפור קצר" • "ניצחתי" (גרסה אקוסטית) |  |
| הכל זה לטובה | "הכל זה לטובה" • "יום הולדת" • "בראשית" • "לא מאמינה" • "יאללה באלגן" • "סרט הודי" • "Love Boy" • "את מוכנה" • "איפה הלב" • "אתה ממגנט אותי" • "יום אחר" • "חורבות האהבה" |  |
| שירים אחרים | "Power" • "וזה לא מה ש..." • "במקום הכי נמוך בתל אביב" • "האם זו אהבה" • "עליי" • "Ding Dong" • "כשהגברים רוקדים" • "מה לעשות?" • "Loca" • "עיר שלמה" • "Down on Me" • "ילדים זה שמחה" • "אמונות קטנות" • "We Can Make It" • "רותי" • "יש לי אהבה (לה קוסטה)" • "נשארת איתך" • "Diva to Diva" •‏ "Just the Way You Are" • "מקהלה עליזה" • "אחלה גבר" • "לה קוקרצ'ה" • "Big D*** Energy" • "שקיעה אחת" |  |
מונפלייה (כדוריד)

מונפלייה (בצרפתית: Montpellier Handball) היא קבוצת כדוריד מהעיר מונפלייה שבצרפת, שמתחרתה בליגה הצרפתית בכדוריד. הקבוצה נוסדה בשנת 1982 ובשנת 1992 העפילה לליגה העליונה. היא זכתה 14 פעמים באליפות צרפת ו-9 פעמים עשתה דאבל.
בשנים 2003 וב-2018 הקבוצה זכתה בליגת האלופות בכדוריד.
תארים

הליגה הצרפתית בכדוריד: 14
זכייה: 1995,1998,1999,2000,2002,2003,2004,2005,2006,2008,2009,2010,2011,2012
הגביע הצרפתי בכדוריד: 13
זכייה:1999,2000,2001,2002,2003,2005,2006,2008,2009,2010,2012,2013,1016
ליגת האלופות בכדוריד: 2
זכייה: 2003,2018.
לוח משמרות 996

לוח משמרות 996 (996工作制) הוא לוח עבודה במשמרות שנהוג במספר חברות ברפובליקה העממית של סין. הוא שואב את שמו מהדרישה שהעובדים יעבדו בין השעות תשע בבוקר עד תשע בערב, 6 ימים בשבוע; כלומר 72 שעות בשבוע. מספר חברות אינטרנט סיניות אימצו מערכת זו כתוכנית העבודה הרשמית שלהן. המבקרים טוענים כי לוח משמרות 996 מהווה הפרה של החוק הסיני וכינו אותו "עבדות מודרנית".
במרץ 2019 החלה הפגנה "נגד 996" באמצעות אתר GitHub. בשנת 2021, מחקר אקדמי של מוסדות סיניים הכיר לראשונה בקיומן של "תרבויות עבודה מוגזמות כמו 996".
"996" הוכרז כבלתי חוקי על ידי בית המשפט העליון של סין ב-27 באוגוסט 2021.
רקע

תרבות העבודה בשעות נוספות מושרשת היטב בחברות ה-IT הסיניות, שם המיקוד הוא בדרך כלל על מהירות והפחתת עלויות. חברות נוקטות מגוון אמצעים, כגון החזר תעריפי מוניות לעובדים שנשארים במשרד עד שעות הלילה המאוחרות, כדי לעודד עבודה בשעות נוספות.
ייתכן שמנהג זה הוביל לתופעת דחיינות שינה.[דרוש מקור]
בשנת 2020, מחקר מצא כי "עסקים סיניים נוטים יותר לנקוט בשעות עבודה ארוכות מאשר עסקים אמריקאים".
בשנת 2020, מחקר אחר השווה את תרבות 996 ל"עבדות מודרנית", שנוצרה באמצעות שילוב של "קפיטליזם גלובלי בלתי מוגבל ותרבות קונפוציאנית של היררכיה וצייתנות".
בשנת 2021, לראשונה, מחקר סיני זיהה את קיומן של "תרבויות עבודה מוגזמות כמו 996" במידה שאם לא יתוקן הוא יכול לדלל את הרווחים ממדיניות הסירקולציה הדואלית - אסטרטגיה לשינוי הכלכלה הסינית על ידי העדפת צריכה מקומית (סירקולציה פנימית) יחד עם פתיחות לסחר והשקעות בינלאומיים.
רקע > חקיקה רלוונטית

חוק העבודה של הרפובליקה העממית של סין (אנ') קובע:
פרק 4 סעיף 36 המדינה תנהג במערכת שעות עבודה בה פועלים עובדים בממוצע לא יותר משמונה שעות ביום ולא יותר מ־44 שעות בשבוע.
סעיף 41 המעסיק יכול להאריך את שעות העבודה עקב צורכי הייצור או העסקים לאחר התייעצות עם האיגוד המקצועי והעובדים שלו. שעות העבודה להארכה, באופן כללי, לא יהיו יותר משעה ביום, או לא יותר משלוש שעות ביום, אם נדרשת הארכה כאמור מסיבות מיוחדות ובתנאי שמובטח בריאותם הפיזית של העובדים. זמן העבודה שיש להאריך לא יעלה על 36 שעות בחודש.
סעיף 44 המעסיק ישלם לעובדים שכר גבוה מהשכר המשולם עבור עבודה בשעות רגילות על פי התקנים הבאים בכל אחד מהמקרים המפורטים:
(1) תשלומי שכר לעובדים יהיו לא פחות מ-150 אחוז משכרם אם העובדים מתבקשים לעבוד שעות ארוכות יותר; (2) תשלומי שכר לעובדים לא יפחתו מ-200 אחוזים משכרם אם לא ניתן לארגן מנוחה לעובדים לאחר שהתבקשו לעבוד בימי מנוחה; (3) תשלומי שכר לעובדים לא יפחתו מ-300 אחוז משכרם, אם העובדים מתבקשים לעבוד בחגים חוקיים.
פרק 12 סעיף 90 אם המעסיק מאריך את שעות העבודה בניגוד להוראות חוק זה, מחלקות מנהל העבודה יכולות לתת לו אזהרה, להורות לו לבצע תיקונים ולהטיל עליו קנס.
סעיף 91 מעסיק המעורב בכל אחד מהמקרים הבאים הפוגעים בזכויות ובאינטרסים הלגיטימיים של העובדים יחויב על ידי מחלקות מנהל העבודה לשלם לעובדים גמול שכר או לפצות על הפסדים כלכליים, ואף ניתן לחייב אותו בתשלום פיצויים:
(2) סירוב לשלם לעובדים גמול שכר עבור עבודה ארוכה יותר;
חברות מעורבות > 58.com

בספטמבר 2016, אתר הפרסום המסווג 58.com הכריז רשמית על אימוץ מערכת 996 וגרר ביקורת מצד עובדים ופרשנים חברתיים. החברה השיבה כי היא תעודד לעבוד על פי מערכת 996 אך לא תחייב את עובדיה לעבוד על פיה.
חברות מעורבות > Pinduoduo

בתחילת ינואר 2021, פלטפורמת המסחר האלקטרוני פינדואודואו הואשמה בכך שהכריחה את עובדיה לעבוד שעות נוספות אינטנסיביות במיוחד, מה שהוביל לכאורה לקארושי (מוות פתאומי עקב עבודה בתנאים פיזיים ו/או נפשיים קיצוניים) של עובד בן 22. מאוחר יותר, החשבון הרשמי של Pinduoduo פרסם (וזמן קצר לאחר מכן מחק את הפרסום) תשובה, ואמר "מי שנמצא בתחתית החברה מרוויח את שכרו יחד עם סיכון לאבד את חייו".
ימים ספורים בלבד לאחר התקרית התאבד עובד אחר בקפיצה. ב-10 בינואר דיווחו מקורות חדשות כי החברה פיטרה עובד שפרסם תמונות המציגות את עמיתו נלקח לאמבולנס.
חברות מעורבות > JD.com

לאחר שהתפרסם לוח המשמרות של 58.com לציבור, הודעת דוא"ל פנימית מסגן נשיא JD.com גנג הי (בסינית: 何剛) שהכילה דרישה לצוות הניהול של JD.com להטמיע את מערכת 996 "על בסיס גמיש", הודלפה לרשת.
ב-15 במרץ 2019 עובד ב-JD.com טען כי כמה מחלקות החלו ביישום לוח משמרות של 995 (מתשע בבוקר עד תשע בערב, אבל 5 ימים בשבוע), בעוד שמחלקות אחרות כבר סיימו לעשות זאת. בעקבות הדיווח, מחלקת יחסי הציבור של JD.com הודיעה כי עבודה בשעות נוספות אינה חובה.
ריצ'רד ליו, מייסד החברה, התייחס לאנשים המתלוננים על לוח הזמנים של העבודה כבטלנים.
חברות מעורבות > Youzan

בחודש ינואר 2019, עובד Youzan הצהיר בפלטפורמה החברתית Maimai כי המפקח שלהם משתמש בלוח 996. באי יא, מנכ"ל Youzan, השיב, "יהיה טוב להסתכל אחורה כעבור כמה שנים". כמה כלי תקשורת מתחו ביקורת על לוח המשמרות הזה. מאוחר יותר באותו החודש הודיעה קבוצת הפיקוח על העבודה במחוז שיהו, האנגג'ואו כי החברה נמצאת בבדיקה.
חברות מעורבות > אחרים

לפחות 40 חברות, כולל וואווי, פינדואודואו, JD.com וקבוצת עליבאבא, יישמו את לוח המשמרות 996 או אפילו חלופה יותר אינטנסיבית.